Държавен вестник, бр. 94, 2023 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  94
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Строителни почви“ (почви) са горната 
част на естествената земна кора, с изключение 
на богатите на органични съединения пластове 
(напр. хумуса); строителните почви се харак­
теризират с дисперсен (прекъснат, зърнест) 
строеж, включващ почвени частици и пори 
(запълнени в общия случай от въздух и вода). 
2. „Уплътняване на строителните почви“ 
е съвкупност от механични въздействия, 
целящи намаляване на порьозността на поч­
вите; уплътняването има за пряк резултат 
намаляване на обема, на деформируемостта 
и водопропускливостта на почвите.
3. „Зърнометрия“ (зърнометричен състав) е 
количествено съотношение между масите на 
отделните фракции, представени в проценти, 
от общата маса на изследваната почва; устано­
вява се в лабораторни условия чрез пресевен 
анализ и ареометров анализ.
4. „Почвени частици“ (почвени зърна) са 
обединени във фракция и попадат между два 
стандартни диаметъра на зърната.
5. „Водно съдържание“ е отношението (в %) 
между масата на водата и масата на почвените 
частици в даден обем изследвана почва.
6. „Оптимално водно съдържание“ е водното 
съдържание, при което се постига най-добро 
уплътняване на съответната почва при едно и 
също количество на уплътнителната работа.
7. „Консистенция“ е състоянието на почвата 
в зависимост от водното є съдържание; според 
Атерберг (Atterberg) почвите имат 6 граници 
на консистенция, от които в строителната 
практика се използват три: на свиване (wS), на 
източване (wP) и на протичане (wL); методът 
на Атерберг е стандартизиран. 
8. „Показател на пластичност“ (Ip) (индекс 
на пластичност) е разликата между граница­
та на протичане и границата на източване 
за дадена почва; индексът на пластичност е 
един от критериите за дефиниране на вида 
на почвите.
9. „Стандартна плътност“ е лабораторно 
получена максимална плътност на почвата при 
стандартно определена уплътнителна работа 
и оптимално водно съдържание. 
10. „Льосови почви І тип“ са почви, които 
при намокряне пропадат само от действието 
на допълнително приложени върху тях товари 
(от фундаменти например). 
11. „Льосови почви ІІ тип“ са почви, които 
при намокряне пропадат и от действието на 
собственото тегло на естествените почвени 
пластове (геоложкия товар) над тях; наличието 
на пропадъчен льос, неговото разпростране­
ние и мощност се установяват на етапа на 
инженерно-геоложките проучвания. 
12. „Хлориди“ и „сулфати“ са водоразтвори­
ми съединения, които в условия на филтрация 
могат да бъдат извлечени от насипните почви 
до степен да се наруши тяхната първоначална 
структура и които същевременно способстват 
за бърза корозия на контактуващите с тях 
метали (например: обикновени соли (натриев 
и калиев хлорид), гипс, фосфогипс). 
13. „Депресионно водопонижение“ е по­
нижение на нивото на подземните води, 
свързано с дрениране на водите към изкопите 
или следствие на осъществено водочерпене от 
шахти, сондажни кладенци, иглофилтри и др.; 
установява се на място чрез използване на 
технически средства – пиезометри, и се изоб­
разява с т.нар. „депресионни линии (криви)“.
14. „Хидромониторни уредби“ са помпи и 
помощни съоръжения за изкопи и добиване на 
почвени материали чрез силата на насочена 
водна струя. 
15. „Пулп“ (земен) е втечнена почва в ре­
зултат на хидродобив, доведена до състояние, 
в което може да се транспортира с гравитачни 
или напорни тръбопроводи.
16. „Скатни изкопи“ са изкопи за оформяне 
на наклонени земни откоси.
17. „Заимствани изкопи“ са изкопи от ка­
риерен тип за добиване на почвени материали 
за влагане в насипи; заимстваните изкопи 
обикновено се правят (при спазване на раз­
поредбите на ЗУТ и екологичното законода­
телство) в зони, прилежащи непосредствено 
до обекта.
18. „Шалан“ е плоскодънен шлеп, който 
се използва за транспортиране на добитите 
чрез плаващи земекопни и земесмукателни 
устройства материали от дъното на море, река 
или езеро или за транспортиране и изсипване 
на дънни насипи („подложки“, „възглавници“, 
„заскалявки“).
19. „Валуни“ са заоблени камъни с едрина 
над 15 cm.
20. „Забивни пилоти“ са предварително 
заготвени от дърво, стомана, стоманобетон 
пилоти, които се влагат в почвата посредством 
нанасяне на удари или чрез вибратори.
21. „Набивни пилоти“ се изпълняват от 
бетонна смес или чакъли, вложени в почвата, 
които образуват пилотно тяло посредством 
нанасяне на удари (напр. по метода „Франки“).
ЗАКЛЮЧИТЕЛНИ РАЗПОРЕДБИ
§ 2. Наредбата се издава на основание 
чл. 169, ал. 4 във връзка с ал. 1, т. 1 от ЗУТ 
и отменя Правилата за приемане на земни 
работи и земни съоръжения, утвърдени със 
Заповед № РД-02-14-101 от 1988 г. на председа­
теля на Комитета за териториално и селищно 
устройство, и Правилника за приемане на 
земната основа и на фундаментите, утвър­
ден със Заповед № РД-14-02-456 от 1985 г. на 
министъра на строителството и селищното 
устройство. 
§ 3. Наредбата влиза в сила 6 месеца след 
обнародването є в „Държавен вестник“.
Министър: 
Андрей Цеков